## Carlos Mazón destaca que el “millor Consell possible” inicia la marxa amb el compromís “irrenunciable” d’anteposar “sempre” els interessos del poble valencià

*** “Vam prometre, i ens hi vam comprometre, un Govern de canvi, i ací està; vam prometre, i ens hi vam comprometre, el millor Consell possible, i ací està”, subratlla el president
* Assenyala que l’executiu triat ofereix “certeses”, “esperances”, “estabilitat”, “seguretat” i “capacitat”, i assumeix la seua responsabilitat amb l’ambició d’“estar a l’altura de les circumstàncies”
* El president afirma que els membres del Consell es posen des de hui a treballar per a “complir amb el que el poble valencià ens demana, reclama i es mereix”**

El president de la Generalitat, Carlos Mazón, ha destacat que el “millor Consell possible” inicia des de hui la marxa “amb el compromís “irrenunciable” d’anteposar “sempre” els interessos del poble valencià.

El cap del Consell ha presidit l’acte de presa de possessió dels consellers i les conselleres, celebrat al Palau de la Generalitat, on ha assegurat: “Vam prometre, i ens hi vam comprometre, un Govern de canvi, i ací està; vam prometre, i ens hi vam comprometre, el millor Consell possible, i ací està”.

L’executiu triat ofereix “certeses”, “esperances”, “estabilitat”, “seguretat” i “capacitat”, ha manifestat també el president, que ha al·ludit al “compromís de serietat i de responsabilitat” de totes les persones que formen el nou Govern.

Carlos Mazón ha destacat, així, que, més enllà de la “il·lusió” i la “felicitat extraordinària” d’aquest primer dia, el conjunt de membres del Consell assumeix la seua responsabilitat amb les “ganes” i la “necessitat” d’“estar a l’altura de les circumstàncies”.

“Probablement hui, de tots ells, el més feliç soc jo, per compartir aquest altíssim honor de voler complir amb el que el poble valencià ens demana, reclama i es mereix”, ha dit també Carlos Mazón.

En aquest sentit, ha subratllat que aquest acte de presa de possessió no és només un acte protocol·lari, sinó de posar a la disposició de la ciutadania, “al servei del poble, el nostre Estatut i la Constitució, posant sempre per damunt, en qualsevol cas, i sense cap mena de parpelleig, els interessos d’Alacant, València i Castelló”.

En l’acte, han pres possessió el vicepresident primer i conseller de Cultura i Esports, Vicente Barrera; la vicepresidenta segona i consellera de Serveis Socials, Igualtat i Habitatge, Susana Camarero; la consellera d’Hisenda, Economia i Administració Pública, Ruth Merino; la consellera de Justícia i Interior, Elisa Núñez; el conseller de Sanitat, Marciano Gómez; el conseller d’Educació, Universitats i Ocupació, José Antonio Rovira; el conseller d’Agricultura, Ramaderia i Pesca, José Luis Aguirre; la consellera de Medi Ambient, Aigua, Infraestructures i Territori, Salomé Pradas, i la consellera d’Innovació, Indústria, Comerç i Turisme, Nuria Montes.

Fecha: 19/07/2023